               EUROPSKA KOMISIJA
            Bruxelles, 5.2.2018.
            COM(2018) 54 final
            2018/0020(NLE)
            Prijedlog
            ODLUKE VIJEĆA
            o stajalištu koje u ime Europske unije treba donijeti u okviru Odbora za SGP osnovanog na temelju prijelaznog Sporazuma o gospodarskom partnerstvu (SGP) između Côte d’Ivoirea, s jedne strane, i Europske zajednice i njezinih država članica, s druge strane, o donošenju poslovnika Odbora za SGP

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba donijeti u ime Unije u okviru Odbora za SGP osnovanog na temelju prijelaznog Sporazuma o gospodarskom partnerstvu (SGP) između Côte d’Ivoirea, s jedne strane, i Europske zajednice i njezinih država članica, s druge strane, o donošenju poslovnika Odbora za SGP.

               2.Kontekst prijedloga

               2.1.Prijelazni Sporazum o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane

               Prijelaznim Sporazumom o gospodarskom partnerstvu (dalje u tekstu: „Sporazum”) između Côte d’Ivoirea, s jedne strane, i Europske zajednice i njezinih država članica, s druge strane, nastoji se doprinijeti smanjenju i iskorjenjivanju siromaštva uspostavom usklađenog trgovinskog partnerstva, promicati konkurentnije i raznovrsnije gospodarstvo i veći rast, gospodarsku suradnju i dobro upravljanje, promicati postupnu integraciju Côte d’Ivoirea u svjetsko gospodarstvo, poboljšati sposobnosti u smislu trgovinske politike i trgovinskih pitanja, jačati postojeće odnose među strankama na temelju solidarnosti i obostranog interesa te promicati razvoj privatnog sektora i rast zapošljavanja.

               Sporazum je potpisan u Abidjanu 26. studenoga 2008. i u Bruxellesu 22. siječnja 2009.
                  1
               , a privremeno se primjenjuje od 3. rujna 2016.
                  2

               2.2.Odbor za SGP

               Člankom 73. Sporazuma uspostavlja se Odbor za SGP koji je odgovoran za upravljanje svim područjima obuhvaćenima Sporazumom i izvršavanje svih zadataka navedenih u Sporazumu.

               U članku 73. Sporazuma navodi se da Odbor za SGP utvrđuje pravila kojima se uređuje njegov ustroj i rad, da sastanci Odbora za SGP mogu biti otvoreni za treće stranke te da na njih mogu biti pozvane komisije Zapadnoafričke ekonomske i monetarne unije (WAEMU) i Gospodarske zajednice zapadnoafričkih država (ECOWAS).

               Odluke Odbora za SGP donose se konsenzusom između stranaka te nakon završetka odgovarajućih unutarnjih postupaka.

               Stranke sporazuma jesu Unija i njezine države članice. Odbor za SGP sastavljen je, na europskoj strani, od predstavnika Europske komisije i država članica.

               2.3.Predviđeni akt Odbora za SGP

               Tijekom svojeg prvog sastanka Odbor za SGP treba donijeti zajedničku odluku radi utvrđivanja poslovnika Odbora za SGP (dalje u tekstu „predviđeni akt”).

               Cilj je utvrditi pravila za ustroj i rad Odbora za SGP u skladu s člankom 73. stavkom 2. Sporazuma.

               3.Stajalište koje treba donijeti u ime Unije

               Ovim prijedlogom odluke Vijeća utvrđuje se stajalište Unije u pogledu odluke koju treba donijeti u okviru Odbora za SGP o poslovniku Odbora za SGP.

               Dvije stranke sporazuma prethodno su se savjetovale te su nacrt poslovnika odobrile i parafirale na inauguracijskom sastanku Odbora za SGP, koji je održan 5. travnja 2017. u Abidjanu, u Côte d'Ivoireu. Nacrt poslovnika u skladu je s člankom 73. Sporazuma i sličan poslovnicima koje je donijela Europska unija u okviru drugih sporazuma o gospodarskom partnerstvu.

               Nacrt poslovnika posebno obuhvaća pitanja o sastavu i predsjedatelju Odbora za SGP, njegovu tajništvu, organizaciji sastanaka, zapisniku i odlukama Odbora za SGP, jezičnom uređenju i izdacima povezanima sa sastancima Odbora za SGP.

               Obveza utvrđivanja poslovnika predviđena je Sporazumom.

               Ovaj prijedlog nema učinak na ekonomsku, socijalnu ili okolišnu politiku Europske unije ni Côte d’Ivoirea.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „presudno utječu na sadržaj propisa koje donese zakonodavac Unije”
                  3
               .

               4.1.2.Primjena na ovaj predmet

               Odbor za SGP tijelo je osnovano na temelju Sporazuma.

               Člankom 73. Sporazuma predviđeno je da Odbor za SGP utvrđuje pravila kojima se uređuje njegov ustroj i rad.

               Akt koji Odbor za SGP treba donijeti akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 72. Sporazuma.

               Predviđenim aktom ne dopunjuje se i ne mijenja institucijski okvir sporazuma.

               Stoga postupovnu pravnu osnovu za predloženu odluku Vijeća čini članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku prije svega ovisi o cilju i sadržaju predviđenog akta u pogledu kojeg je doneseno stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka se mora temeljiti na samo jednoj materijalnoj pravnoj osnovi, i to onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               S obzirom na vrstu Sporazuma predviđeni akt obuhvaća ciljeve i elemente u području zajedničke trgovinske politike i razvojne suradnje. Ti aspekti predviđenog akta međusobno su neodvojivo povezani, pri čemu nijedan nije sporedan u odnosu na drugi.

               Stoga materijalnu pravnu osnovu za predloženu odluku Vijeća čine članci 207. i 209. UFEU-a.

               4.3.Zaključak

               Pravna osnova prijedloga odluke Vijeća trebali bi biti članci 207. i 209. u vezi s člankom 218. stavkom 9. UFEU-a.

               2018/0020 (NLE)

               Prijedlog

               ODLUKE VIJEĆA

               o stajalištu koje u ime Europske unije treba donijeti u okviru Odbora za SGP osnovanog na temelju prijelaznog Sporazuma o gospodarskom partnerstvu (SGP) između Côte d’Ivoirea, s jedne strane, i Europske zajednice i njezinih država članica, s druge strane, o donošenju poslovnika Odbora za SGP

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Prijelazni Sporazum o gospodarskom partnerstvu (dalje u tekstu: „Sporazum”) između Côte d'Ivoirea, s jedne strane, i Europske zajednice i njezinih država članica, s druge strane, potpisan je u Abidjanu 26. studenoga 2008. i u Bruxellesu 22. siječnja 2009.
                  4
               , a privremeno se primjenjuje od 3. rujna 2016
                  5
               .

               (2)Člankom 73. Sporazuma uspostavlja se Odbor za SGP koji je odgovoran za upravljanje svim područjima obuhvaćenima Sporazumom i izvršavanje svih zadataka navedenih u Sporazumu.

               (3)Člankom 73. Sporazuma predviđeno je da Odbor za SGP utvrđuje pravila kojima se uređuje njegov ustroj i rad.

               (4)Odbor za SGP na svojem će prvom sastanku donijeti odluku o svojem poslovniku.

               (5)Primjereno je utvrditi stajalište koje treba donijeti u ime Unije u okviru Odbora za SGP s obzirom na to da je odluka Odbora za SGP obvezujuća za Uniju,

               DONIJELO JE OVU ODLUKU:

               Članak 1.

               Stajalište koje u ime Unije treba donijeti tijekom prvog sastanka Odbora za SGP temelji se na nacrtu odluke Odbora za SGP priloženom ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 59, 3.3.2009., str. 1.

                     (2)

                        SL L 272, 7.10.2016., str. 1.

                     (3)

                        Presuda Suda od 7. listopada 2014. u predmetu C-399/12, Njemačka protiv Vijeća (OIV), ECLI:EU:C:2014:2258, točke 61. – 64.

                     (4)

                        SL L 59, 3.3.2009., str. 1.

                     (5)

                        SL L 272, 7.10.2016., str. 1.

    ---documentbreak---

               EUROPSKA KOMISIJA
            Bruxelles,5.2.2018.
            COM(2018) 54 final
            PRILOG

            Prijedlogu odluke Vijeća
            o stajalištu koje u ime Europske unije treba donijeti u okviru Odbora za SGP osnovanog na temelju prijelaznog Sporazuma o gospodarskom partnerstvu (SGP) između Côte d’Ivoirea, s jedne strane, i Europske zajednice i njezinih država članica, s druge strane, o donošenju poslovnika Odbora za SGP

               PRILOG

               ODLUCI br. …/2017 ODBORA ZA SGP

               osnovanog na temelju prijelaznog Sporazuma o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane, o donošenju poslovnika Odbora za SGP

               ODBOR ZA SGP,

               uzimajući u obzir prijelazni Sporazum o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane (dalje u tekstu: „Sporazum”), potpisan u Abidjanu 26. studenoga 2008. i u Bruxellesu 22. siječnja 2009.
                  1
               , a posebno njegov članak 73.,

               budući da:

               Sporazumom je predviđeno da Odbor za SGP utvrđuje pravila kojima se uređuje njegov ustroj i rad,

               ODLUČIO JE:

               Članak 1.

               Poslovnik Odbora za SGP utvrđen je u Prilogu I.

               Članak 2.

               Ova Odluka stupa na snagu …

               Sastavljeno u ...

               PRILOG I.

               POSLOVNIK ODBORA ZA SGP

               osnovanog na temelju Sporazuma o gospodarskom partnerstvu između Côte d'Ivoirea, s jedne strane, i Europske zajednice i njezinih država članica, s druge strane

               Članak 1.

               Sastav i predsjedatelj

               1.Odbor za SGP sastavljen je od predstavnika članica Vijeća Europske unije i predstavnika Europske komisije, s jedne strane, te predstavnika Côte d'Ivoirea, s druge strane, na ministarskoj razini ili razini visokih dužnosnika.

               2.Upućivanje na stranke u ovom poslovniku u skladu je s definicijom iz članka 72. Sporazuma.

               3.Odborom za SGP naizmjenično u razdobljima od 12 mjeseci predsjedaju predstavnik Europske unije i predstavnik Côte d'Ivoirea. Prvo razdoblje započinje na dan prvog sastanka Odbora za SGP predviđenog Sporazumom, a završava 31. prosinca sljedeće godine. Odborom za SGP prvi predsjeda predstavnik Côte d'Ivoirea.

               4.Predstavnici Komisije Zapadnoafričke ekonomske i monetarne unije (WAEMU) i Komisije Gospodarske zajednice zapadnoafričkih država (ECOWAS) moći će biti pozvani na sastanke Odbora za SGP. Stranke mogu odlučiti pozvati dodatne promatrače, uključujući predstavnike privatnog sektora i civilnog društva te stručnjake, na ad hoc osnovi.

               Članak 2.

               Sastanci

               1.Odbor za SGP sastaje se redovito najmanje svake godine te izvanredno kad god to okolnosti zahtijevaju i ako se stranke tako dogovore.

               2.Svaki sastanak Odbora za SGP održava se u vrijeme i na mjestu o kojima su se stranke usuglasile.

               3.Sastanke Odbora za SGP saziva predsjedatelj Odbora za SGP.

               Članak 3.

               Delegacije

               Predsjedatelj Odbora za SGP prije svakog se sastanka obavješćuje o planiranom sastavu delegacija Côte d'Ivoirea i Europske unije.

               Članak 4.

               Tajništvo

               Funkciju tajništva Odbora za SGP naizmjenično u razdobljima od 12 mjeseci obavljaju dužnosnici Europske komisije i Côte d'Ivoirea. Ta razdoblja preklapaju se s naizmjeničnim predsjedanjem Odborom za SGP Europske unije i Côte d’Ivoirea. Funkciju tajništva obavlja stranka koja predsjeda.

               Članak 5.

               Dokumentacija

               Ako se rasprave Odbora za SGP zasnivaju na pisanim popratnim dokumentima, takvi se dokumenti označavaju brojevima i tajništvo ih prosljeđuje kao dokumente Odbora za SGP.

               Članak 6.

               Korespondencija

               1.Sva korespondencija naslovljena na Odbor za SGP dostavlja se tajništvu Odbora za SGP.

               2.Tajništvo osigurava da sva korespondencija naslovljena na Odbor za SGP bude dostavljena predsjedatelju Odbora i da se, prema potrebi, razašilje kao dokumentacija iz članka 5. ovog poslovnika osobama za kontakt stranaka iz članka 73. Sporazuma.

               3.Korespondenciju predsjedatelja Odbora za SGP tajništvo šalje osobama za kontakt stranaka i, prema potrebi, razašilje kao dokumentaciju iz članka 5. ovog poslovnika.

               Članak 7.

               Dnevni red sastanaka

               1.Privremeni dnevni red za svaki sastanak sastavlja tajništvo Odbora za SGP na temelju prijedloga stranaka. Tajništvo Odbora za SGP najkasnije 15 dana prije početka sastanka šalje privremeni dnevni red osobama za kontakt stranaka.

               2.Privremeni dnevni red sadržava točke u vezi s kojima je tajništvo zaprimilo zahtjev za uključivanje na dnevni red najkasnije 21 dan prije početka sastanka, pri čemu se u privremeni dnevni red uključuju samo one točke za koje su odgovarajući popratni dokumenti zaprimljeni u tajništvu najkasnije na dan slanja tog dnevnog reda.

               3.Dnevni red donosi Odbor za SGP na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

               4.Predsjedatelj Odbora za SGP može, uz suglasnost stranaka, pozvati stručnjake da sudjeluju u sastancima Odbora kako bi pružili informacije o određenim temama.

               5.Tajništvo može, u dogovoru sa strankama, skratiti rokove naznačene u stavku 1. kako bi se u obzir uzeli zahtjevi određenog slučaja.

               Članak 8.

               Zapisnik

               1.Tajništvo sastavlja nacrt zapisnika sa svakog sastanka u najkraćem mogućem roku.

               2.U zapisniku je, u pravilu, sažeta svaka točka dnevnog reda i navedeni su, ako je primjenjivo:

               a)dokumentacija podnesena Odboru za SGP;

               b)sve izjave čije je unošenje zahtijevao član Odbora za SGP;

               c)donesene odluke, preporuke, dogovorene izjave i doneseni zaključci o određenim točkama.

               3.Zapisnik sadržava i popis sudionika Odbora za SGP i popis članova delegacija u njihovoj pratnji.

               4.Obje stranke pismeno odobravaju zapisnik u roku od dva mjeseca od datuma sastanka. Nakon odobrenja dva primjerka zapisnika potpisuje tajništvo te svaka stranka dobiva po jedan izvorni primjerak tih vjerodostojnih dokumenata.

               Članak 9.

               Odluke

               1.Odbor za SGP odluke donosi konsenzusom.

               2.Odbor za SGP može bilo koje opće pitanje koje se pojavi u okviru Sporazuma, a koje je u zajedničkom interesu afričkih, karipskih i pacifičkih zemalja (AKP) i EU-a, uputiti Vijeću ministara AKP-a i EU-a, kako je definirano člankom 15. Sporazuma iz Cotonoua.

               3.U razdoblju između sastanaka Odbor za SGP odluke može donositi pisanim postupkom, ako se stranke tako dogovore. Pisani postupak sastoji se od razmjene nota između stranaka.

               4.Odluke Odbora za SGP naslovljuju se kao „Odluka”, nakon čega se navode redni broj, datum donošenja i naznaka predmeta. U svakoj odluci predviđen je datum stupanja na snagu.

               5.Odluke koje donese Odbor za SGP ovjeravaju predstavnik Europske komisije u ime stranke Europske unije i predstavnik Côte d’Ivoirea.

               6.Odluke se šalju strankama kao dokumenti Odbora za SGP.

               Članak 10.

               Obavješćivanje javnosti

               1.Sastanci Odbora za SGP nisu javni, osim ako je drukčije odlučeno.

               2.Svaka stranka može odlučiti o objavi odluka Odbora za SGP u svojim službenim publikacijama.

               Članak 11.

               Jezično uređenje

               1.Radni jezik Odbora za SGP službeni je jezik koji je zajednički strankama.

               2.Rasprave i odluke Odbora za SGP temelje se na dokumentima i prijedlozima podnesenima na jeziku iz stavka 1.

               Članak 12.

               Troškovi

               1.Svaka stranka snosi troškove nastale kao rezultat sudjelovanja na sastancima Odbora za SGP, što uključuje troškove osoblja, putovanja i dnevnica te poštanske i telekomunikacijske troškove.

               2.Troškove povezane s organizacijom sastanaka i umnožavanjem dokumenata snosi stranka koja je domaćin sastanka.

               3.Troškove povezane s usmenim prevođenjem na sastancima i prevođenjem dokumenata snosi stranka koja je domaćin sastanka. Troškove povezane s usmenim prevođenjem i prevođenjem dokumenata s drugih službenih jezika Europske unije ili na te jezike snosi Europska unija.

                     (1)

                        SL L 59, 3.3.2009., str. 1.


               EUROPSKA KOMISIJA
            Bruxelles, 9.2.2018.
            COM(2018) 61 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji na temeljuzahtjeva Njemačke – EGF/2017/008 DE/Goodyear

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Njemačka je 6. listopada 2017. podnijela zahtjev EGF/2017/008 DE/Goodyear za financijski doprinos iz EGF-a nakon otpuštanja
                  2
                u poduzeću Goodyear Dunlop Tires Germany GmbH u Njemačkoj.

               3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2017/008 DE/Goodyear

                        Država članica

                        Njemačka

                        Predmetna regija (razina NUTS
                           3
                         2)

                        Regierungsbezirk Karlsruhe (DE12)

                        Datum podnošenja zahtjeva

                        6. listopada 2017.

                        Datum potvrde primitka zahtjeva

                        6. listopada 2017.

                        Datum podnošenja zahtjeva za dodatne informacije

                        23. listopada 2017.

                        Rok za dostavu dodatnih informacija

                        4. prosinca 2017.

                        Rok za dovršetak ocjenjivanja

                        26. veljače 2018.

                        Intervencijski kriterij

                        Članak 4. stavak 1. točka (a) Uredbe o EGF-u

                        Primarno poduzeće

                        Goodyear

                        Broj obuhvaćenih poduzeća

                        1

                        Sektor/sektori ekonomske djelatnosti

                        (odjeljak NACE-a Rev. 2)
                           4

                        odjeljak 22 NACE-a Rev. 2

                        (Proizvodnja proizvoda od gume i plastike)

                        Broj podružnica, dobavljača i daljnjih proizvođača

                        0

                        Referentno razdoblje (najviše četiri mjeseca):

                        14. srpnja 2017. – 5. listopada 2017.

                        Broj otpuštanja tijekom referentnog razdoblja (a)

                        632

                        Broj otpuštanja prije referentnog razdoblja ili nakon njega (b)

                        14

                        Ukupan broj otpuštanja (a + b)

                        646

                        Ukupan broj prihvatljivih korisnika

                        646

                        Ukupan broj ciljanih korisnika

                        646

                        Broj ciljanih mladih ljudi koji nisu zaposleni, ne školuju se i ne osposobljavaju (NEET)

                        0

                        Proračun za usluge prilagođene potrebama (EUR)

                        3 464 371

                        Proračun za provedbu EGF-a
                           5
                         (EUR)

                        144 348

                        Ukupni proračun (EUR)

                        3 608 719

                        Doprinos iz EGF-a (60 %) (EUR)

                        2 165 231

               OCJENA ZAHTJEVA

               Postupak

               4.Njemačka je podnijela zahtjev EGF/2017/008 DE/Goodyear 6. listopada 2017., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je istog dana potvrdila primitak zahtjeva te je 23. listopada 2017. od Njemačke zatražila dodatne informacije. Te dodatne informacije dostavljene su u roku od šest tjedana od datuma podnošenja zahtjeva za dodatne informacije. Rok od 12 tjedana od primitka potpunog zahtjeva u kojem bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 26. veljače 2018.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 646 radnika koji su proglašeni viškom u poduzeću Goodyear Dunlop Tires Germany GmbH. To poduzeće djeluje u ekonomskom sektoru razvrstanom u odjeljak 22 NACE-a Rev. 2 (Proizvodnja proizvoda od gume i plastike). Do otpuštanja u poduzeću Goodyear došlo je u regiji razine NUTS 2 Regierungsbezirk Karlsruhe (DE12) u Njemačkoj.

                        Poduzeća i broj otpuštanja u referentnom razdoblju

                        Goodyear Dunlop Tires Germany GmbH

                        632

               Intervencijski kriteriji

               6.Njemačka je podnijela zahtjev na temelju intervencijskog kriterija iz članka 4. stavka 1. točke (a) Uredbe o EGF-u kojim se zahtijeva da je najmanje 500 radnika u poduzeću u državi članici proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača i/ili samozaposlene osobe koje su prestale obavljati svoju djelatnost.

               7.Za taj zahtjev referentno razdoblje traje od 14. srpnja 2017. do 5. listopada 2017.

               8.Tijekom referentnog razdoblja zabilježena su sljedeća otpuštanja:

               –Goodyear je otpustio 632 radnika.

               Izračun broja otpuštanja i prestanaka djelatnosti

               9.Broj otpuštanja tijekom referentnog razdoblja izračunan je na sljedeći način:

               –632 otpuštanja od datuma na koji je poslodavac obavijestio radnika o otpuštanju ili raskidu ugovora o radu.

               Prihvatljivi korisnici

               10.Uz već navedene radnike prihvatljivi su korisnici i 14 radnika koji su otpušteni prije ili nakon referentnog razdoblja. Svi su ti radnici otpušteni nakon opće objave o planiranim otpuštanjima od 24. listopada 2016. Moguće je uspostaviti jasnu uzročno-posljedičnu vezu s događajem koji je prouzročio otpuštanja tijekom referentnog razdoblja.

               11.Ukupan broj prihvatljivih korisnika stoga iznosi 646.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               12.Kako bi se utvrdila veza između otpuštanja i velikih strukturnih promjena u tokovima svjetske trgovine nastalih zbog globalizacije, Njemačka navodi da globalizacija negativno utječe na proizvodnju automobilskih guma B-segmenta
                  6
                u EU-u. Razlog je za to činjenica da su dobavljači iz Azije posljednjih godina stekli znatan tržišni udio.

               13.Iako je proizvodnja putničkih automobila u EU-27 posljednjih godina ponovno lagano porasla nakon pada za vrijeme gospodarske krize, tek je 2016. ponovno dosegnula razinu iz 2006. Prema analizama

                  Udruženja europskih proizvođača automobila

                (ACEA) prodaja manjih automobila 2016. i dalje je bila nešto ispod razine iz 2005. Međutim, svjetsko se tržište motornih vozila proizvedenih u Europi smanjilo s 35 % 2001. na 23 % 2016. Udio kineskih motornih vozila na svjetskom tržištu povećao se u istom razdoblju s 5 % na 30 %
                  7
               . Proizvodnja automobila u Aziji porasla je za 45 % u posljednjih deset godina
                  8
               .

               14.U razdoblju od 2015. do 2016. uvoz u EU povećao se za 22 %, a izvoz se smanjio za 3 %
                  9
               . Iako je većina vozila uvezena iz Turske (tržišni udio 29 %), najveći rast u uvozu motornih vozila u razdoblju 2015.–2016. zabilježen je u Indiji (rast od 31 %), koju u stopu prate Južna Afrika (29 %) i Japan (20 %)
                  10
               . Dugoročne tržišne strategije automobilskih proizvođača i proizvođača guma moraju se uskladiti s potencijalnim stopama rasta. Dok je motorizacija unutar Europske unije porasla za samo 9 % od 2005. do 2015., u Aziji i Oceaniji porasla je za 140 %, a u Srednjoj i Južnoj Americi za 59 % u istom razdoblju
                  11
               .

               15.Stoga se svjetsko tržište automobilskih guma također znatno promijenilo od početka tisućljeća. Iako su tri velika globalna igrača, Bridgestone, Michelin i Goodyear, proizveli 57 % svjetske proizvodnje automobilskih guma u 2000., njihov je značaj do 2013. pao na 38 % diljem svijeta. Interna studija koju je provela tvrtka Ernst & Young Consulting pokazala je da je u istom razdoblju tržišni udio azijskih proizvođača iz Kine, Tajvana i Singapura porastao s 4 % 2001. na 20 % 2013. Prema podacima Europskog udruženja proizvođača guma (ETRMA) od deset proizvođača guma koji su ostvarili najveći prihod u 2016. šest ih je bilo iz Azije
                  12
               .

               16.U EU-u je 2015. uvoz guma (130 milijuna EUR) uvelike premašio izvoz (74 milijuna EUR). Proizvodnja guma u EU-u 2015. (4,9 milijuna tona) i dalje je bila malo niža od rezultata iz 2007. (5,1 milijun tona)
                  13
               .

               17.Studija koju je objavio institut za istraživanje tržišta Gesellschaft für Konsumforschung (GfK) pokazala je da su gume B segmenta činile samo 43 % prodaje u Njemačkoj 2014. iako je 77 % guma prodanih u Njemačkoj 2005. bilo te veličine, što odražava pomak proizvodnje manjih vozila na rastuća tržišta u Aziji i Južnoj Americi
                  14
               .

               18.Za sektor iz odjeljka 22 NACE-a Rev. 2 (Proizvodnja proizvoda od gume i plastike) dosad nije podnesen ni jedan zahtjev za dodjelu sredstava iz EGF-a
                  15
               .

               Događaji koji su doveli do otpuštanja i prestanka djelatnosti

               19.Događaj koji je uzrok tih otpuštanja odluka je poduzeća Goodyear o potpunom zatvaranju proizvodnog postrojenja u Philippsburgu. Poduzeće Goodyear Tire & Rubber Company osnovano je u Akronu, u državi Ohio, SAD, 1898. i jedno je od vodećih svjetskih proizvođača guma. Poduzeće Deutsche Goodyear GmbH osnovano je 1954., a 1966. započela je izgradnja njegove tvornice guma u Philippsburgu. Poduzeće Goodyear Dunlop trenutačno ima oko 7 600 zaposlenika u Njemačkoj. Njemačko sjedište poduzeća nalazi se u Hanauu. Ostala postrojenja u Njemačkoj nalaze se u Fürstenwaldeu, Wittlichu, Riesi i Fuldi.

               20.Budući da su se automobilska proizvodnja i tržišni udjeli EU-a smanjili kao posljedica globalizacije, u poduzeću Goodyear došlo je do znatnog viška kapaciteta u B segmentu koji je iznosio oko pet milijuna guma diljem integrirane europske proizvodnje tog poduzeća. To odgovara prosječnom godišnjem kapacitetu jednog proizvodnog postrojenja. Stoga je poduzeće bilo prisiljeno zatvoriti jednu od svojih europskih tvornica. U poduzeću Goodyear odlučili su zatvoriti postrojenje u Philippsburgu, koje ima najveći kapacitet za proizvodnju guma B segmenta od svih europskih postrojenja poduzeća Goodyear. Stoga je uprava poduzeća 24. listopada 2016. najavila da se tvornica guma u Philippsburgu s 888 radnika zatvara 2017.

               21.Poduzeće je 26. travnja 2017. sa sindikatom IG BCE sklopilo kolektivni ugovor kojim se uređuju uvjeti otpuštanja. Ugovor je uključen u sustav raskida radnih ugovora nakon razgovora s radničkim vijećem. Proizvodnja je završila već 15 srpnja 2017., a zatvaranje tvornice najavljeno je za 31. prosinca 2017.

               22.Socijalni partneri sporazumjeli su se oko osnivanja dvaju prijelaznih poduzeća. Osnivanje prijelaznog poduzeća nije obvezno prema njemačkom pravu. Poduzeće koje otpušta radnike nema obvezu doprinijeti osnivanju prijelaznog poduzeća. Bez sudjelovanja poduzeća koje otpušta radnike prijelazno poduzeće ne bi bilo osnovano. Ako poduzeće koja otpušta radnike ponudi sudjelovanje u osnivanju prijelaznog poduzeća i ako socijalni partneri pristanu na to osnivanje, uspostavlja se pravni okvir u skladu s njemačkim socijalnim pravom (§§ 110 i 111, SGB III).

               23.Prijelaznim poduzećima upravljat će poduzeće weitblick – personalpartner GmbH, koje je u vlasništvu Konfederacije njemačkih sindikata (Deutscher Gewerkschaftsbund – DGB). 646 radnika potpisalo je trostrani sporazum na temelju kojeg odlaze u prijelazno poduzeće po službenom završetku zaposlenja u poduzeću Goodyear. 632 radnika potpisalo je sporazum u referentnom razdoblju, dok preostalih 14 to nije bilo u mogućnosti zbog rodiljnog dopusta itd., ali se očekuje da će njih 14 potpisati sporazum prije raskida ugovora s poduzećem Goodyear. Osobe koje su odbile zaposlenje u prijelaznom poduzeću već su pronašle novi posao ili su odlučile otići u mirovinu.

               24. Poduzeće Goodyear isplatilo je otpremnine, složilo se povećati naknadu za sudjelovanje u programima osposobljavanja (Transferkurzarbeitergeld) i osiguralo je proračun za prekvalifikaciju u iznosu od oko 3 000 EUR za svakog zaposlenika. Prijelazno razdoblje svakog zaposlenika izračunava se na temelju trajanja zaposlenosti u poduzeću i iznosi najviše jednu godinu.

               25.Dodatna pomoć EGF-a upotrijebit će se za nadopunu mjera te se može upotrebljavati kako bi se produljilo trajanje pojedinačnih mjera. 595 radnika započinje s radom u prvom prijelaznom poduzeću 1. siječnja 2018. Budući da još preostali 51 radnik ostaje zaposlen tijekom gašenja postrojenja poduzeća Goodyear, drugo prijelazno poduzeće stvoreno je kako bi preostali radnici mogli početi s radom u tom poduzeću 1. travnja 2018.

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               26.Očekuje se da će otpuštanja imati znatan nepovoljan učinak na lokalno gospodarstvo. Grad Philippsburg, koji ima oko 13 000 stanovnika, nalazi se nadležnosti javne službe za zapošljavanje (PES) okruga Waghäusl, koji ima ukupno 60 000 stanovnika. Poslovi tercijarnog sektora iznose samo 48 % svih poslova te je stoga taj sektor slabo zastupljen u usporedbi sa saveznom državom Baden-Württemberg u cjelini (63 %). Za tu je regiju karakterističan iznadprosječan udio ljudi koji rade u proizvodnom sektoru. U usporedbi sa susjednim okruzima stopa nezaposlenosti u regiji Waghäusl prilično je visoka i iznosi 5,7 % (lipanj 2017.), dok u susjednom okrugu Karlsruhe iznosi 3,3 %. Nezaposlenost je u regiji Waghäusl u porastu te je za 17 % viša nego prethodne godine. Čini se da su građani s migracijskim podrijetlom i starije osobe u najnepovoljnijem položaju na regionalnom tržištu rada. Strani državljani čine 25 % nezaposlenih, a oko trećine dugotrajno nezaposlenih osoba koje primaju socijalnu pomoć starije je od 55 godina. Velik udio radnika otpuštenih iz poduzeća Goodyear također pripada u te kategorije.

               27.Postrojenje poduzeća Goodyear zapošljavalo je najviše ljudi u regiji, dok je na drugom mjestu nuklearna elektrana. Nuklearna elektrana bit će zatvorena u sljedećih nekoliko godina zbog odluke Njemačke da bude zemlja bez nuklearne energije. Nekoliko manjih ili srednje velikih poduzeća u regiji otpustilo je stotine radnika, primjerice 146 radnika otpušteno je iz poduzeća koje posluje u automobilskom sektoru u ljeto 2017., a 144 radnika otpušteno je zbog zatvaranja proizvođača tiskarskih strojeva. Regija se suočava sa strukturnim promjenama. U PES-u su stoga osmislili strategiju za kvalifikacije i vještine u kojoj se uzimaju u obzir (buduće) potrebe na tržištu rada kao i razina kvalificiranosti tih radnika.

               Ciljani korisnici i predložene mjere

               Ciljani korisnici

               28.Predviđa se da će 646 radnika proglašenih viškom sudjelovati u mjerama. Podjela ciljanih radnika prema spolu, državljanstvu i dobnoj skupini:

                        Kategorija

                        Broj
                           ciljanih korisnika (zaokruženi postotci)

                        Spol:

                        muškarci:

                        641

                        (99,23 %)

                        žene:

                        5

                        (0,77 %)

                        Državljanstvo:

                        građani EU-a:

                        493

                        (76,32 %)

                        građani zemalja izvan EU-a:

                        153

                        (23,68 %)

                        Dobna skupina:

                        15-24 godine:

                        15

                        (2,32 %)

                        25-29 godina:

                        33

                        (5,11 %)

                        30-54 godine:

                        428

                        (66,25 %)

                        55-64 godine:

                        168

                        (26,01 %)

                        stariji od 64 godine:

                        2

                        (0,31 %)

               Prihvatljivost predloženih mjera

               29.Kako je prethodno navedeno, socijalni partneri složili su se oko osnivanja dvaju prijelaznih poduzeća kako bi se zbrinule dvije različite grupe otpuštenih radnika iz postrojenja Goodyear, koje bi počeli s radom u prvom prijelaznom poduzeću 1. siječnja 2018., to jest 1. travnja 2018. u drugom prijelaznom poduzeću. Dodatne mjere koje je ponudilo poduzeće Goodyear osigurane su i u prijelaznom poduzeću, ali nisu dio zahtjeva za doprinos iz EGF-a. Kombinacijom svih mjera opisanih u nastavku nastaje usklađen paket usluga prilagođenih potrebama u cilju ponovnog uključivanja otpuštenih radnika na tržište rada.

               30.Usluge prilagođene potrebama koje će se pružiti radnicima proglašenima viškom sastoje se od sljedećih mjera:

               –Tečajevi usavršavanja: ove mjere nudit će se radnicima koji ispunjavaju uvjete nakon provedenih razgovora na temelju kojih će se izraditi profili i odrediti mogućnosti profesionalnog usmjeravanja te na taj način nastojati pomoći radnicima da iskoriste prilike na tržištu rada. Na ponuđenim tečajevima osposobljavanja naglasak će biti na sektorima s dobrim budućim izgledima, poput metaloprerađivačkog sektora i sektora skladištenja. Tečajevi se mogu organizirati pojedinačno ili grupno, a mogu varirati od stvaranja osnovnih kompetencija do tečajeva usavršavanja i tečajeva na kojima se radnike priprema za nove sektore. Tečajevi njemačkog jezika bit će posebno usmjereni na sudionike s vrlo niskom razinom poznavanja njemačkog jezika.

               –Skupine osoba u sličnom položaju / radionice: organizirat će se kao forumi s posrednikom u kojima će sudionici moći razmjenjivati ideje i mišljenja. Skupine osoba u sličnom položaju mogu se usredotočiti na niz tema, poput upravljanja vremenom i samoupravljanja, promicanja mjera zaštite zdravlja ili posebnih skupina osoba u sličnom položaju za sudionike migrantskog podrijetla. Nude se radionice o brojnim temama, poput ravnoteže između poslovnog i privatnog života i rodnih pitanja.

               –Savjetovanje za pokretanje poduzeća: obuhvaća paket savjetodavnih usluga za osobe zainteresirane za pokretanje vlastitog poduzeća. Te će usluge uključivati individualizirane mjere treninga prilagođenog potrebama.

               –Potraga za poslom: profesionalni agenti za zapošljavanje pomagat će u pronalaženju još neobjavljenih potencijalnih slobodnih radnih mjesta koja bi mogla odgovarati radnicima koji ispunjavaju uvjete. Planira se i sajam poslova.

               –Mentorstvo nakon pronalaska novog posla / osiguravanje zapošljavanja: radnici se mogu koristiti dodatnim uslugama savjetovanja nakon početka rada na novom radnom mjestu kako bi im se olakšao prelazak na novo radno mjesto i smanjio rizik gubitka posla.

               –Naknada za sudjelovanje u programima osposobljavanja: Isplata počinje od dana na koji se radnik pridruži prijelaznom poduzeću i završava čim osoba napusti prijelazno poduzeće.

               31.Projektom će se doprinijeti održivom gospodarskom razvoju u Njemačkoj. Organizirane mjere u skladu su sa strategijom održivosti Njemačke, a poduzeće weitblick – personalpartner GmbH, kojem je povjereno osnivanje dvaju prijelaznih poduzeća, posjeduje potvrdu održivosti.

               32.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               33.Njemačka je dostavila tražene podatke o aktivnostima koje su obveza predmetnog poduzeća na temelju nacionalnog zakonodavstva ili kolektivnih ugovora. Potvrdila je da financijski doprinos iz EGF-a neće biti zamjena za te mjere.

               Procijenjeni proračun

               34.Predviđeni ukupni troškovi iznose 3 608 719 EUR, u što su uključeni izdaci za usluge prilagođene potrebama u iznosu od 3 464 371 EUR i izdaci za aktivnosti pripreme, upravljanja, informiranja i promidžbe te nadzora i izvješćivanja u iznosu od 144 348 EUR.

               35.Ukupni financijski doprinos zatražen iz EGF-a iznosi 2 165 231 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak (zaokruženo) po sudioniku
                           16

                        (u EUR)

                        Predviđeni ukupni troškovi

                        (u EUR)

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Tečajevi usavršavanja (Qualifizierungsmassnahmen)

                        288

                        4 512

                        1 299 516

                        Skupine osoba u sličnom položaju/radionice

                        276

                        1 294

                        357 086

                        Savjetovanje za pokretanje poduzeća (Existenzgründerberatung)

                        30

                        1 690

                        50 710

                        Traženje posla (Stellenakquise)

                        350

                        369

                        129 319

                        Mentorstvo nakon pronalaska novog posla/osiguravanje zapošljavanja (Nachbetreuung/Beschäftigungssicherung)

                        646

                        643

                        415 211

                        Podzbroj (a):

                        Postotak paketa usluga prilagođenih potrebama

                        –

                        2 251 842

                        (65 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Naknada za sudjelovanje u programima osposobljavanja (Transferkurzarbeitergeld)

                        646

                        1 877

                        1 212 529

                        Podzbroj (b):

                        Postotak paketa usluga prilagođenih potrebama

                        –

                        1 212 529

                        (35 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        21 652

                        2. Upravljanje

                        –

                        79 391

                        3. Informiranje i promidžba

                        –

                        7 218

                        4. Nadzor i izvješćivanje

                        –

                        36 087

                        Podzbroj (c):

                        Postotak ukupnih troškova:

                        –

                        144 348

                        (4 %)

                        Ukupni troškovi (a + b + c):

                        –

                        3 608 719

                        Doprinos iz EGF-a (60 % ukupnih troškova)

                        –

                        2 165 231

               36.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u nisu viši od 35 % ukupnih troškova usklađenog paketa usluga prilagođenih potrebama. Njemačka je potvrdila da te mjere ovise o aktivnom sudjelovanju ciljanih korisnika u traženju posla ili aktivnostima osposobljavanja.

               Razdoblje prihvatljivosti izdataka

               37.Njemačka je ciljanim korisnicima počela pružati usluge prilagođene potrebama 1. siječnja 2018. Rashodi za te mjere stoga će ispunjavati uvjete za financijski doprinos iz EGF-a od 1. siječnja 2018. do 1. siječnja 2020.

               38.Njemačka od 7. srpnja 2017. snosi administrativne izdatke za provedbu EGF-a. Izdaci za aktivnosti pripreme, upravljanja, informiranja i promidžbe te nadzora i izvješćivanja stoga zadovoljavaju uvjete za financijski doprinos iz EGF-a od 7. srpnja 2017. do 1. srpnja 2020.

               Komplementarnost s mjerama koje se financiraju iz nacionalnih fondova ili fondova Unije

               39.Izvori nacionalnog pretfinanciranja ili sufinanciranja su savezni proračun i Savezna agencija za zapošljavanje (Bundesagentur für Arbeit). Ti izvori predstavljaju nacionalni doprinos od 40 % u ukupnim troškovima mjera financiranih iz EGF-a koje provodi prijelazno poduzeće
                  17
               .

               40.Njemačka je potvrdila da se za prethodno navedene mjere za koje se dodjeljuje financijski doprinos iz EGF-a neće dodijeliti i financijski doprinos iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               41.Njemačka je navela da je usklađeni paket usluga prilagođenih potrebama sastavljen u dogovoru sa svim uključenim stranama, posebno predstavnicima radnika koji su otpušteni, socijalnim partnerima i regionalnim tijelima. U svrhu planiranja mjera koje podržava EGF Savezno ministarstvo rada i socijalne skrbi vodilo je pregovore s upravom poduzeća Goodyear, radničkim vijećem, sindikatom IG BCE, kao i javnom službom za zapošljavanje kako bi se raspravilo područje primjene moguće potpore iz EGF-a. Za vrijeme rasprave na okruglom stolu 7. srpnja 2017. sve su predmetne strane jasno odobrile mogući zahtjev za doprinos iz EGF-a. Sve su strane blisko surađivale te je 18. rujna 2017. PES predstavio koncept planiranog paketa usluga prilagođenih potrebama.

               Sustavi upravljanja i nadzora

               42.U zahtjevu se nalazi opis sustava za upravljanje i nadzor kojim se utvrđuju odgovornosti uključenih tijela. Njemačka je obavijestila Komisiju da će financijskim doprinosom upravljati ista ona tijela unutar Saveznog ministarstva rada i socijalne skrbi (Bundesministerium für Arbeit und Soziales) koja upravljaju i sredstvima iz Europskog socijalnog fonda (ESF). Međutim, unutar „Gruppe Europäische Fonds für Beschäftigung”, upravljačko tijelo za EGF je „Referat EF 4”, a upravljačko tijelo za ESF obavlja „Referat EF 1”. Nadzorno tijelo za EGF i ESF je „Organisationseinheit Prüfbehörde”. Ta su tijela upravljala i prošlim doprinosima koji su iz EGF-a odobreni Njemačkoj. Neki od zadataka upravljačkog tijela EGF-a trajno su delegirani PES-u upravnim sporazumom.

               Obveze predmetne države članice

               43.Njemačka je dostavila sva potrebna jamstva:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,

               –poduzeće Goodyear, koje je nakon otpuštanja nastavilo s poslovanjem, ispunilo je svoje pravne obveze u vezi s otpuštanjima i u skladu s njima pobrinulo se za svoje radnike,

               –za predložene mjere neće se primati financijska potpora iz drugih fondova ili financijskih instrumenata Unije te će se spriječiti dvostruko financiranje,

               –predložene mjere nadopunjavat će se mjerama koje se financiraju iz strukturnih fondova,

               –da će financijski doprinos iz EGF-a biti u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               44.EGF ne smije biti viši od najvišeg godišnjeg iznosa od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
                  18

               45.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložene mjere i procijenjene troškove, Komisija predlaže da se na temelju zahtjeva mobilizira EGF kako bi se osigurao financijski doprinos od 2 165 231 EUR, što je 60 % ukupnih troškova predloženih aktivnosti.

               46.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  19
               .

               Povezani akti

               47.Istodobno s podnošenjem ovog prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 2 165 231 EUR u odgovarajuću proračunsku liniju.

               48.Istodobno s donošenjem ovog prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji na temelju
                  zahtjeva Njemačke – EGF/2017/008 DE/Goodyear

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  20
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  21
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha Europskog fonda za prilagodbu globalizaciji („EGF”) pružanje je potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  22

               (3)Njemačka je 6. listopada 2017. predala zahtjev za mobilizaciju EGF-a u vezi s otpuštanjima radnika u poduzeću Goodyear Dunlop Tires Germany GmbH u Njemačkoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

               (4)Stoga bi trebalo mobilizirati EGF kako bi se osigurao financijski doprinos u iznosu od 2 165 231 EUR za zahtjev koji je podnijela Njemačka.

               (5)Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2018. mobilizira se Europski fond za prilagodbu globalizaciji da bi se osigurao iznos od 2 165 231 EUR u obliku odobrenih sredstava za preuzimanje obveza i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja Odluke]*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 347, 20.12.2013., str. 855.

                     (2)

                        U smislu članka 3. Uredbe o EGF-u.

                     (3)

                        Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (4)

                        SL L 393, 30.12.2006., str. 1.

                     (5)

                        U skladu s člankom 7. stavkom 4. Uredbe (EU) br. 1309/2013.

                     (6)

                        Tržište automobilskih guma uglavnom se sastoji od dva segmenta definirana u skladu s veličinom naplatka kotača. B segmentom obuhvaćeni s naplatci veličine od 13 do 16 inča koji se obično upotrebljavaju za vozila male ili srednje veličine, dok je A segmentom obuhvaćen raspon od 17 do 22 inča, koji je je tipičan za veće automobile.

                     (7)

                        Europsko udruženje proizvođača automobila (ACEA), Džepni vodič automobilske industrije za 2017. – 2018. (The automobile Industry Pocket Guide 2017. – 2018.) http://www.acea.be/publications/article/acea-pocket-guide

                     (8)

                        Međunarodna organizacija proizvođača motornih vozila (OICA) 2017: Statistički podaci,
                  http://www.oica.net/category/production-statistics/

                     (9)

                        Eurostat 2017.: Trgovina motornih vozila izvan EU-a, po kategoriji, 2013.–2016. (u milijunima EUR), http://ec.europa.eu/eurostat/statistics-explained/index.php/File:Extra_EU_trade_of_motor_vehicles,_by_category,_2013-2016_(EUR_million).png

                     (10)

                        Europsko udruženje proizvođača automobila (ACEA), Džepni vodič automobilske industrije za 2017. – 2018. (The automobile Industry Pocket Guide 2017. – 2018.) http://www.acea.be/publications/article/acea-pocket-guide

                     (11)

                        Europsko udruženje proizvođača automobila (ACEA), Džepni vodič automobilske industrije za 2017. – 2018. (The automobile Industry Pocket Guide 2017. – 2018.) http://www.acea.be/publications/article/acea-pocket-guide

                     (12)

                        ETRMA 2017: Statistički podaci, izdanje iz 2016., br. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf

                     (13)

                        ETRMA 2017: Statistički podaci, izdanje iz 2016., br. 8, http://www.etrma.org/uploads/Modules/Documentsmanager/20161208---statistics-booklet-2016-final5.pdf

                     (14)

                        GFK 2015.: Podaci GFK-a prikupljeni praćenjem maloprodaje u trgovini gumama u Njemačkoj, 2005.–2014., https://blog.gfk.com/wp-content/uploads/2015/04/01-a.png

                     (15)

                        Za povezani sektor iz odjeljka 29 NACE-a Rev. 2 (Proizvodnja motornih vozila, prikolica i poluprikolica) podnesena su 23 zahtjeva za financijski doprinos iz EGF-a, od kojih se 13 temeljilo na učincima globalizacije na trgovinu, a 10 na učincima svjetske financijske i gospodarske krize. U mnogim od tih slučajeva oba su kriterija (globalizacija i kriza) u različitoj mjeri utjecala na odluke o otpuštanjima radnika. Tada je na državi članici da u pojedinačnom zahtjevu odredi temeljni uzrok i dostavi obrazloženu analizu povezanosti između otpuštanja i tog kriterija kojom će pokazati jasnu uzročno-posljedičnu vezu.

                     (16)

                        Predviđeni ukupni troškovi podijeljeni s predviđenim brojem sudionika; prosječni procijenjeni troškovi po sudioniku zaokruženi su kako bi se izbjegli decimalni brojevi.

                     (17)

                        Pružanje usluga iz paketa usluga prilagođenih potrebama, koji obuhvaća plaćanje naknada kao i aktivne mjere na tržištu rada, može započeti čim radnici službeno stupe u prijelazno poduzeće (1. siječnja 2018. odnosno 1. travnja 2018.). Od početka se radnicima isplaćuju naknade za sudjelovanje u programima osposobljavanja („Transferkurzarbeitergeld”), koje zadovoljavaju uvjete za sufinanciranje iz EGF-a sve dok otpušteni radnici sudjeluju u aktivnim mjerama politike tržišta rada.

                     (18)

                        SL L 347, 20.12.2013., str. 884.

                     (19)

                        SL C 373, 20.12.2013., str. 1.

                     (20)

                        SL L 347, 20.12.2013., str. 855.

                     (21)

                        SL C 373, 20.12.2013., str. 1.

                     (22)

                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


               EUROPSKA KOMISIJA
            Bruxelles, 23.5.2018.
            COM(2018) 363 final
            2018/0200(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 i 140 te globalnih tehničkih pravilnika UN-a br. 15 i 19, kao i prijedlogu dvaju novih pravilnika UN-a i dva nova upisa u popis prijedloga globalnih tehničkih pravilnika

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Gospodarska komisija Ujedinjenih naroda za Europu (UNECE) na međunarodnoj razini izrađuje usklađene zahtjeve kojima se nastoje ukloniti tehničke prepreke trgovini motornim vozilima među ugovornim strankama Revidiranog sporazuma iz 1958. i osigurati da ta vozila pružaju visoku razinu sigurnosti i zaštite okoliša.

               U skladu s Odlukom Vijeća 97/836/EZ od 27. studenoga 1997. Unija je pristupila Sporazumu Gospodarske komisije Ujedinjenih naroda za Europu („UNECE”) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”), a u skladu s Odlukom Vijeća 2000/125/EZ od 31. siječnja 2000. o sklapanju Sporazuma o donošenju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”), Unija je pristupila Usporednom sporazumu.

               Sastanci WP.29 UNECE-a, Svjetskog foruma za usklađivanje pravilnika o vozilima, održavaju se triput svake kalendarske godine, u ožujku, lipnju i studenome. Na svakom se sastanku donose novi pravilnici UN-a, novi globalni tehnički pravilnici (GTP) UN-a i/ili izmjene postojećih pravilnika UN-a ili globalnih tehničkih pravilnika UN-a kako bi se omogućio tehnički napredak. Prije svakog sastanka WP.29 te izmjene donosi jedna od šest radnih skupina koje djeluju u okviru WP.29.

               Zatim se na sastanku WP.29 održava konačno glasovanje za donošenje izmjena, dopuna i ispravaka, uz uvjet da je postignut kvorum i da je prisutna kvalificirana većina ugovornih stranaka. EU je ugovorna stranka dvaju sporazuma (Sporazuma iz 1958. i Sporazuma iz 1998.) u okviru WP.29. Svaki se put priprema Odluka Vijeća, takozvana „megaodluka”, koja sadržava popis pravilnika, izmjena, dopuna i ispravaka te kojom se Komisiju ovlašćuje za glasovanje u ime Unije na svakom sastanku WP.29.

               Ovom se Odlukom Vijeća utvrđuje stajalište Unije pri glasovanju o pravilnicima, izmjenama, dopunama i ispravcima o kojima će se glasovati na sastanku WP.29 u lipnju 2018., od 18. do 22. lipnja 2018.

               •Dosljednost s postojećim odredbama politike u određenom području

               Unijina politika unutarnjeg tržišta u pogledu automobilske industrije dopunjava se ovim prijedlogom, koji je potpuno u skladu s njom.

               Sustavom WP.29 poboljšava se međunarodno usklađivanje normi za vozila. Sporazum iz 1958. ima ključnu ulogu u postizanju tog cilja jer proizvođači iz EU-a mogu poslovati na temelju zajedničkog skupa homologacijskih pravilnika i pritom biti sigurni da će ugovorne stranke priznati da su proizvodi u skladu s njihovim nacionalnim zakonodavstvom. Na taj je način, primjerice, omogućeno da se Uredbom (EZ) br. 661/2009 o općoj sigurnosti motornih vozila stavi izvan snage više od 50 direktiva EU-a i da ih se zamijeni odgovarajućim pravilnicima sastavljenima na temelju Sporazuma iz 1958.

               Sličan se pristup primjenjuje i u pogledu Direktive 2007/46/EZ kojom su sustavi homologacije država članica zamijenjeni homologacijskim postupkom Unije i kojom je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici UN-a uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije. Od donošenja te direktive pravilnici UN-a sve se više uključuju u zakonodavstvo Unije u okviru EU homologacije tipa.

               •Dosljednost u odnosu na druge politike Unije

               Sustav WP.29 povezan je s politikom Unije o konkurentnosti, a ova inicijativa pozitivno utječe na nju. Ovaj je prijedlog usklađen i s prometnim i energetskim politikama Unije i te su politike uzete u obzir tijekom postupka za izradu i donošenje propisa UN-a u okviru Sporazuma iz 1958.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna je osnova za ovaj prijedlog članak 114. u vezi s člankom 218. stavkom 9. Ugovora o funkcioniranju Europske unije.

               •Supsidijarnost

               Samo Unija može glasovati za međunarodne instrumente kao što su prijedlozi pravilnikâ UNa, izmjene pravilnikâ UN-a i nacrti globalnih tehničkih pravilnika te njihovo uvrštenje u sustav Unije za homologacije tipa motornih vozila. Time ne samo što se sprječava rascjepkanost unutarnjeg tržišta nego se i osiguravaju jednaki standardi sigurnosti i zaštite okoliša diljem Unije. Omogućuju se i prednosti ekonomije razmjera: proizvodi se mogu izrađivati za cijelo tržište Unije, pa i za međunarodno tržište, umjesto da ih se prilagođava radi dobivanja nacionalne homologacije tipa za svaku državu članicu.

               Zato je prijedlog u skladu s načelom supsidijarnosti.

               •Proporcionalnost

                  Ovom se Odlukom Vijeća ovlašćuje Komisiju da glasuje u ime Unije te je ova Odluka odgovarajući instrument u skladu s člankom 5. stavkom 1. Odluke Vijeća 97/836/EZ za utvrđivanje zajedničkog stajališta EU-a u UNECE-u kad je riječ o glasovanju o radnim dokumentima predloženima u dnevnom redu sastanka WP.29. Ovaj je prijedlog stoga u skladu s načelom proporcionalnosti jer se njime ne zahtijeva izlaženje iz okvira nužnog da bi se ostvarili ciljevi osiguravanja pravilnog funkcioniranja unutarnjeg tržišta, a njime se pritom pruža i visoka razina javne sigurnosti i zaštite.

               •Odabir instrumenta

               U skladu s člankom 218. stavkom 9. UFEU-a potrebna je odluka Vijeća kako bi se utvrdila stajališta koja treba donijeti u ime Unije u tijelu osnovanom na temelju međunarodnog sporazuma.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

               Nije primjenjivo.

               •Savjetovanja s dionicima

               Nije primjenjivo.

               •Prikupljanje i primjena stručnih znanja

               Obraćanje vanjskim stručnjacima nije mjerodavno za ovaj prijedlog. Međutim, pregledao ga je Tehnički odbor za motorna vozila.

               •Procjena učinka

               Ovaj prijedlog ne može biti predmetom procjene učinka jer nije zakonodavne prirode i jer nema drugih političkih opcija ili takve opcije nisu moguće.

               •Primjerenost propisa i pojednostavljivanje

               Inicijativa nema posljedica u pogledu administrativnih opterećenja jer se upućivanjima na izmjene priloženima „megaodluci” neće poduzećima, uključujući mala i srednja poduzeća, uvesti nove obveze u pogledu izvješćivanja ili druge administrativne obveze. Naprotiv, cilj je smanjenje administrativnog opterećenja jer primjena globalno usklađenih zahtjeva proizvođačima omogućuje da predoče homologacijsku dokumentaciju sustava i sastavnih dijelova ne samo u EU-u nego i na izvoznim tržištima ugovornih stranaka Sporazuma iz 1958. izvan EU-a.

               Prijedlog ima vrlo pozitivan učinak na konkurentnost automobilskog sektora EU-a i međunarodnu trgovinu. Prihvaćanje međunarodno usklađenih pravilnika o vozilima među trgovačkim partnerima EU-a prepoznato je kao najbolji način za uklanjanje necarinskih prepreka trgovini i otvaranje ili proširenje pristupa tržištima za automobilska poduzeća iz EUa.

               •Temeljna prava

               Prijedlogom se ne utječe na zaštitu temeljnih prava.

               4.UTJECAJ NA PRORAČUN

               Ovom inicijativom ne utječe se na proračun.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

               Nije primjenjivo.

               •Dokumenti s obrazloženjima (za direktive)

               Nije primjenjivo.

               •Detaljno obrazloženje posebnih odredbi prijedloga

               Prijedlogom se utvrđuje stajalište Unije pri glasovanju o:

               –prijedlozima izmjena pravilnika UN-a br. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 i 140;

               –prijedlozima izmjena globalnih tehničkih pravilnika UN-a br. 15 i 19;

               –prijedlozima dvaju novih pravilnika UN-a i

               –prijedlozima dvaju novih upisa u popis prijedloga globalnih tehničkih pravilnika.

               2018/0200 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 i 140 te globalnih tehničkih pravilnika UN-a br. 15 i 19, kao i prijedlogu dvaju novih pravilnika UN-a i dva nova upisa u popis prijedloga globalnih tehničkih pravilnika

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 97/836/EZ
                  1
                pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”).

               (2)Odlukom Vijeća 2000/125/EZ
                  2
                Unija je pristupila Sporazumu o donošenju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (3)Direktivom 2007/46/EZ Europskog parlamenta i Vijeća
                  3
                homologacijski sustavi država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su direktivom pravilnici doneseni na temelju Revidiranog sporazuma iz 1958. („pravilnici UN-a”) uključeni u sustav EU homologacije tipa kao zahtjevi za homologaciju tipa ili kao alternative zakonodavstvu Unije. Od donošenja Direktive 2007/46/EZ pravilnici UN-a sve se više uključuju u zakonodavstvo Unije.

               (4)S obzirom na iskustvo i tehnički napredak treba prilagoditi zahtjeve koji se odnose na određene elemente ili obilježja obuhvaćene pravilnicima UN-a br. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 i 140 te globalnim tehničkim pravilnicima UN-a br. 15 i 19.

               (5)Potrebno je donijeti novi pravilnik UN-a kako bi se utvrdile jedinstvene odredbe za homologaciju motornih vozila i njihovih sastavnih dijelova kojima se uređuju zahtjevi u pogledu sigurnosti vozila s dva ili tri kotača s pogonom na vodik (kategorije L1, L2, L3, L4 i L5).

               (6)Kako bi se utvrdile jedinstvene odredbe o homologaciji mehaničkih dijelova spojnica za međusobno povezivanje skupova poljoprivrednih vozila, potrebno je donijeti novi pravilnik UN-a.

               (7)Kako bi se pridonijelo predstojećoj raspravi o stvarnim emisijama tijekom vožnje, na zahtjev Europske unije potrebno je uvrstiti Uredbu Komisije (EU) 2017/1151
                  4
                i Uredbu Komisije (EU) 2017/1154
                  5
                u popis prijedloga globalnih tehničkih pravilnika te podržati zahtjev Japana o uvrštavanju u popis njegove metodologije za ispitivanje stvarnih emisija tijekom vožnje.

               (8)Stoga je primjereno utvrditi stajalište u pogledu donošenja tih prijedloga koje u ime Unije treba zauzeti u Upravnom odboru Revidiranog sporazuma iz 1958. te u Izvršnom odboru Usporednog sporazuma.

               (9)Uniju u tim odborima predstavlja Komisija u skladu s člankom 17. stavkom 1. Ugovora o Europskoj uniji,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru Upravnog odbora Revidiranog sporazuma iz 1958. i Izvršnog odbora Usporednog sporazuma u razdoblju od 18. do 22. lipnja 2018. jest da se glasuje za prijedloge navedene u Prilogu ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji se mogu ugraditi i/ili upotrijebiti na vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

                     (2)

                        Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (3)

                        Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

                     (4)

                        Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe Komisije (EZ) br. 692/2008 (Tekst značajan za EGP) (SL L 175, 7.7.2017., str. 1. – 643.).

                     (5)

                        Uredba Komisije (EU) 2017/1154 od 7. lipnja 2017. o izmjeni Uredbe Komisije (EU) 2017/1151 o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe (EZ) br. 692/2008 te o izmjeni Direktive 2007/46/EZ Europskog parlamenta i Vijeća s obzirom na stvarne emisije tijekom vožnje lakih osobnih i gospodarskih vozila (Euro 6) (Tekst značajan za EGP) (SL L 175, 7.7.2017., str. 708. – 732.).

    ---documentbreak---

               EUROPSKA KOMISIJA
            Bruxelles,23.5.2018.
            COM(2018) 363 final
            PRILOG

            Prijedlogu Odluke Vijeća
            o stajalištu koje treba zauzeti u ime Europske unije u okviru relevantnih odbora Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 i 140 te globalnih tehničkih pravilnika UN-a br. 15 i 19, kao i prijedlogu dvaju novih pravilnika UN-a i dva nova upisa u popis prijedloga globalnih tehničkih pravilnika

               PRILOG

                        Pravilnik br.

                        Naslov točke dnevnog reda

                        Oznaka dokumenta
                           1

                        13

                        Prijedlog dopune 15. nizu izmjena 11 Pravilnika UNa br. 13 (kočni sustavi teških vozila)

                        ECE/TRANS/WP.29/2018/53

                        13-H

                        Prijedlog dopune 1. nizu izmjena 01 Pravilnika UN-a br. 13-H (kočnice vozila kategorija M1 i N1)

                        ECE/TRANS/WP.29/2018/54

                        14

                        Prijedlog niza izmjena 09 Pravilnika UN-a br. 14 (sidrišta sigurnosnih pojaseva)

                        ECE/TRANS/WP.29/2018/44

                        16

                        Prijedlog dopune 3. nizu izmjena 07 Pravilnika UN-a br. 16 (sigurnosni pojasevi)

                        ECE/TRANS/WP.29/2018/37

                        16

                        Prijedlog ispravka 1. dopune 9. nizu izmjena 06 Pravilnika UN-a br. 16 (sigurnosni pojasevi)

                        ECE/TRANS/WP.29/2018/64

                        16

                        Prijedlog ispravka 1. dopune 1. nizu izmjena 07 Pravilnika UN-a br. 16 (sigurnosni pojasevi)

                        ECE/TRANS/WP.29/2018/65

                        16

                        Prijedlog ispravka 1. dopune 10. nizu izmjena 06 Pravilnika UN-a br. 16 (sigurnosni pojasevi)

                        ECE/TRANS/WP.29/2018/66

                        16

                        Prijedlog ispravka 1. dopune 2. nizu izmjena 07 Pravilnika UN-a br. 16 (sigurnosni pojasevi)

                        ECE/TRANS/WP.29/2018/76

                        22

                        Prijedlog dopune 3. nizu izmjena 05 Pravilnika UN-a br. 22 (zaštitne kacige)

                        ECE/TRANS/WP.29/2018/38

                        44

                        Prijedlog dopune 14. nizu izmjena 04 Pravilnika UNa br. 44 (sustavi za držanje djeteta)

                        ECE/TRANS/WP.29/2018/39

                        49

                        Prijedlog dopune 10. nizu izmjena 05 Pravilnika UNa br. 49 (motori s kompresijskim paljenjem i motori s vanjskim izvorom paljenja (na ukapljeni naftni plin ili stlačeni prirodni plin))

                        ECE/TRANS/WP.29/2018/46

                        49

                        Prijedlog dopune 6. nizu izmjena 06 Pravilnika UN-a br. 49 (motori s kompresijskim paljenjem i motori s vanjskim izvorom paljenja (na ukapljeni naftni plin ili stlačeni prirodni plin))

                        ECE/TRANS/WP.29/2018/47

                        51

                        Prijedlog dopune 4. nizu izmjena 03 Pravilnika UN-a br. 51 (buka vozila kategorija M i N)

                        ECE/TRANS/WP.29/2018/63

                        54

                        Prijedlog dopune 23. Pravilniku UN-a br. 54 (gume za gospodarska vozila i njihove prikolice)

                        ECE/TRANS/WP.29/2018/55

                        75

                        Prijedlog ispravka 1. dopune 17. Pravilniku UN-a br. 75 (gume za vozila kategorije L)

                        ECE/TRANS/WP.29/2018/67

                        83

                        Prijedlog dopune 11. nizu izmjena 06 Pravilnika UNa br. 83 (emisije iz vozila kategorija M1 i N1)

                        ECE/TRANS/WP.29/2018/48

                        83

                        Prijedlog dopune 7. nizu izmjena 07 Pravilnika UN-a br. 83 (emisije iz vozila kategorija M1 i N1)

                        ECE/TRANS/WP.29/2018/49

                        85

                        Prijedlog dopune 8. Pravilniku UN-a br. 85 (mjerenje neto snage)

                        ECE/TRANS/WP.29/2018/50

                        89

                        Prijedlog dopune 3. Pravilniku UN-a br. 89 (uređaji za ograničavanje brzine)

                        ECE/TRANS/WP.29/2018/56

                        96

                        Prijedlog za niz izmjena 05 Pravilnika UN-a br. 96 (emisije iz dizelskih motora (poljoprivredni traktori))

                        ECE/TRANS/WP.29/2018/51

                        106

                        Prijedlog dopune 16. Pravilniku UN-a br. 106 (gume za poljoprivredna vozila)

                        ECE/TRANS/WP.29/2018/57

                        108

                        Prijedlog dopune 4. Pravilniku UN-a br. 108 (protektirane gume za osobne automobile i njihove prikolice)

                        ECE/TRANS/WP.29/2018/58

                        109

                        Prijedlog dopune 9. Pravilniku UN-a br. 109 (protektirane gume za gospodarska vozila i njihove prikolice)

                        ECE/TRANS/WP.29/2018/59

                        ECE/TRANS/WP.29/2018/59/Add.1

                        120

                        Prijedlog niza izmjena 02 Pravilnika UN-a br. 120 (neto snaga traktora i necestovnih pokretnih strojeva)

                        ECE/TRANS/WP.29/2018/52

                        129

                        Prijedlog dopune 7. Pravilniku UN-a br. 129 (unaprijeđeni sustavi za držanje djeteta)

                        ECE/TRANS/WP.29/2018/40

                        129

                        Prijedlog dopune 4. nizu izmjena 01 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2018/41

                        129

                        Prijedlog dopune 3. nizu izmjena 02 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2018/42

                        129

                        Prijedlog niza izmjena 03 Pravilnika UN-a br. 129 (unaprijeđeni sustavi za držanje djeteta)

                        ECE/TRANS/WP.29/2018/45

                        137

                        Prijedlog dopune 1. Pravilniku UN-a br. 137 (čeoni sudar s naglaskom na sustavima za držanje)

                        ECE/TRANS/WP.29/2018/43

                        137

                        Prijedlog dopune 1. nizu izmjena 01 Pravilnika UN-a br. 137 (čeoni sudar s naglaskom na sustavima za držanje)

                        ECE/TRANS/WP.29/2018/77

                        139

                        Prijedlog dopune 1. Pravilniku UN-a br. 139 (sustavi za pomoć pri kočenju (BAS))

                        ECE/TRANS/WP.29/2018/60

                        140

                        Prijedlog dopune 1. Pravilniku UN-a br. 140 (elektronički sustav za nadzor stabilnosti (ESC))

                        ECE/TRANS/WP.29/2018/61

                        Novi pravilnik UN-a

                        Prijedlog novog pravilnika UN-a o vozilima kategorije L s pogonom na vodik i gorivne ćelije

                        ECE/TRANS/WP.29/2018/68

                        Novi pravilnik UN-a

                        Prijedlog novog pravilnika UN-a o jedinstvenim odredbama o homologaciji mehaničkih dijelova spojnica za međusobno povezivanje skupova poljoprivrednih vozila

                        ECE/TRANS/WP.29/2018/69

                        Broj GTP-a

                        Naslov točke dnevnog reda

                        Oznaka dokumenta

                        GTP 15

                        Prijedlog izmjene 4. Globalnog tehničkog pravilnika UN-a br. 15 (globalno usklađeni ispitni postupci za laka vozila (WLTP))

                        ECE/TRANS/WP.29/2018/71

                        GTP 19

                        Prijedlog izmjene 1. Globalnom tehničkom Pravilniku UN-a br. 19 (postupci ispitivanja emisija nastalih isparavanjem za globalno usklađene ispitne postupke za laka vozila (WLTP))

                        ECE/TRANS/WP.29/2018/73

                        Naslov točke dnevnog reda

                        Oznaka dokumenta

                        Zahtjev da se u popis prijedloga globalnih tehničkih pravilnika uvrste uredbe Europske unije (EU) 2017/1151 i (EU) 2017/1154 o stvarnim emisijama tijekom vožnje

                        ECE/TRANS/WP.29/2018/79

                        Zahtjev da se u popis prijedloga globalnih tehničkih pravilnika (popis kandidata) uvrsti metodologija Japana za stvarne emisije tijekom vožnje

                        ECE/TRANS/WP.29/2018/81

                     (1)

                        Svi dokumenti na koje se upućuje u tablici javno su dostupni na:
                  http://www.unece.org/trans/main/wp29/wp29wgs/wp29gen/gen2018.html